**Φύλλο Εργασίας**

**«Μορφοποιήσεις γραμματοσειράς και παραγράφου στον επεξεργαστή κειμένου»**

**Τάξεις: Γ’ – Δ’ δημοτικού**

Ανοίξτε το Open Office Writer και πληκτρολογήστε το παρακάτω κείμενο:

**Αποθηκεύστε** στο φάκελό σας το κείμενο αυτό δίνοντας όνομα αρχείου «Η αλεπού και το σταφύλι».

Η αλεπού και το σταφύλι

Μια αλεπού που τη θέρισε η πείνα, είδε σε μια κληματαριά να κρέμονται τσαμπιά σταφύλια και θέλησε να τα φτάσει. Όμως δεν μπόρεσε. Ενώ έφευγε είπε: αγουρίδες είναι!

Έτσι και μερικοί άνθρωποι, όταν δεν είναι ικανοί να κατορθώσουν κάτι, τα βάζουν με την περίσταση. Ο μύθος αυτός ισχύει για τους ανθρώπους που θέλουν πολύ να πετύχουν κάτι και δεν το κατορθώνουν Τότε, για να δικαιολογηθούν ή και να αυτοπαρηγορηθούν, κάνουν τον αδιάφορο. Ο λαός πάνω στο ίδιο θέμα έπλασε την παροιμία: «όσα δε φτάνει η αλεπού, τα κάνει κρεμαστάρια»

Στη συνέχεια **μορφοποιήστε** το κείμενο σύμφωνα με τις παρακάτω οδηγίες:

1. Στον τίτλο εφαρμόστε μέγεθος **16**, **έντονη** γραφή, **υπογράμμιση** και στοίχιση στο **κέντρο**.
2. Σε όλο το κείμενο εφαρμόστε τύπο γραμματοσειράς **Arial**.
3. Επίσης σε όλο το κείμενο εφαρμόστε **διάστιχο 1.5** και **πλήρη** **στοίχιση**.
4. Στη λέξη «αλεπού» εφαρμόστε χρώμα γραμματοσειράς **κόκκινο**.
5. Στις λέξεις «τσαμπιά σταφύλια» εφαρμόστε **πλάγια** γραφή και χρώμα γραμματοσειράς **πράσινο**.
6. Στις λέξεις «δεν μπόρεσε» εφαρμόστε **υπογράμμιση**.
7. Στο κείμενο «αγουρίδες είναι!» εφαρμόστε **έντονη** και **πλάγια** γραφή.
8. Στο κείμενο «όταν δεν είναι ικανοί να κατορθώσουν κάτι» εφαρμόστε **έντονη** γραφή και χρώμα γραμματοσειράς **μπλε**.
9. Στο κείμενο «δεν το κατορθώνουν» εφαρμόστε όποιο **χρώμα** γραμματοσειράς επιθυμείτε.
10. Στην τελευταία πρόταση «όσα δεν φτάνει η αλεπού τα κάνει κρεμαστάρια» εφαρμόστε **ανάγλυφη** γραφή και **επισήμανση** με χρώμα **κίτρινο**.
11. Στην πρώτη παράγραφο εφαρμόστε **Αρχίγραμμα**.
12. **Αποθηκεύστε** τις αλλαγές που κάνατε στο κείμενο.
13. **Συζητήστε** με την ομάδα σας ποιο είναι το νόημα αυτού του μύθου;